O porco é un exemplo de organismo iteróparo.
O salmón do Pacífico é un exemplo de organismo semélparo.
A **iteroparidade** e a **semelparidade** son dúas posíbeis clases de estratexias reprodutivas dispoñíbeis para os organismos viventes. Unha especie é considerada **iterópara** se se caracteriza por ter múltiples ciclos reprodutivos no curso da súa vida e **semélpara** cando se caracteriza por ter un único episodio reprodutivo antes de morrer. Ao describir este fenómeno nas plantas utilízanse os termos paralelos policarpismo e monocarpismo.

Nas especies verdadeiramente semélparas, a morte despois da reprodución é parte dunha estratexia global que inclúe usar todos os recursos dispoñíbeis en maximizar a reprodución, a expensas da continuación da vida. 

En calquera poboación iterópara sucederá que algúns individuos morrerán entre os seus primeiro e segundo episodios reprodutivos, pero, a non ser que isto sexa parte dun síndrome de morte programada despois da reprodución, este fenómeno non debería confundirse coa semelparidade.

Esta distinción relaciónase coa diferenza entre plantas anuais e perennes. Unha planta anual é unha planta que completa o seu ciclo de vida nunha única estación, e é normalmente semélpara. As plantas perennes viven durante máis de unha estación e son normalmente (pero non sempre) iteróparas.

A semelparidade e a iteroparidade non son, estritamente falando, as únicas alternativas estratéxicas, senón extremos ao longo dun continuo de modos posíbeis de reprodución. Moitos organismos considerados semélparos poden, baixo certas condicións, separar a súa única oportunidade de reprodución en dous ou máis episodios.

Notas
-----

1. ↑  Gotelli, Nicholas J. (2008): *A Primer of Ecology*. 4ª ed. Oxford, UK: Oxford University Press. ISBN 978-0-8789-3318-1.
2. ↑  Futami, Kyoko; Akimoto, Shin-ichi (1 de decembro de 2005). "Facultative Second Oviposition as an Adaptation to Egg Loss in a Semelparous Crab Spider". *Ethology* **111** (12): 1126–1138. ISSN 1439-0310.
3. ↑  Hughes, P. William; Simons, Andrew M. (1 de agosto de 2014). "Changing reproductive effort within a semelparous reproductive episode". *American Journal of Botanyd* **101** (8): 1323–1331. ISSN 0002-9122. PMID 25156981.

Véxase tamén
------------

### Bibliografía

* De Wreede, R. E. & T. Klinger (1990): "Reproductive strategies in algae", pp. 267–276, en: J. L. Lovett-Doust & L. L. Lovett-Doust (eds.) *Plant Reproductive Ecology: Patterns and Strategies*. Oxford, UK: Oxford University Press. ISBN 978-0-1950-6394-3.
* Fritz, R. S.; Stamp, N. E. & Halverson, T. G. (1982): "Iteroparity and semelparity in insects". *The American Naturalist* **120**: 264-268.
* Ranta, E.; Tesar, D. & Kaitala, V. (2002): "Environmental variability and semelparity vs. iteroparity as life historie"». *Journal of Theoretical Biology* **217**: 391-398.

---

|  |  |
| --- | --- |
|  |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q522960
* MAG: 201344424

 |